Volvo EX30 har fået officielle rækkeviddetal

Den lille Volvo EX30 er en af næste års mest ventede elbiler, da den kombinerer den typiske Volvo-kvalitet med en relativt lav pris. Bilen bliver leveret til de første danske kunder til foråret.

Da Volvo Cars præsenterede EX30 blev den forventede rækkevidde oplyst, men nu er den officielle WLTP-rækkevidde klar på to af de tre udgaver. Nemlig de udgaver, der er udrustet med det store 69 kWh batteri. Og der bliver skåret kilometer af på dem begge.

Volvo EX30 Twin Motor Performance, der er topmodellen, får skåret ti kilometer af rækkevidden. Den angives nu til 450 kilometer mod tidligere anslået 460 kilometer.

Single Motor Extended Range-udgaven får en WLTP-rækkevidde på 476 kilometer mod tidligere anslået 480 kilometer. Denne variant er den forudsagte bestseller med en basispris på 309.000 kroner.

Grundmodellen med det mindste batteri har endnu ikke fået de endelige WLTP-tal. Her oplyser Volvo Cars fortsat en forventet rækkevidde på 344 kilometer fra det 51 kWh store batteri.

Efter at de offcielle WLTP-tal er kommet, ser modelprogrammet således ud:

VOLVO EX30

SINGLE MOTOR
STANDARD RANGE

SINGLE MOTOR
EXTENDED RANGE

TWIN MOTOR
PERFORMANCE

Rækkevidde | 344 km * | 476 km | 460 km
Batterikapacitet (netto) | 49,15 kWh | 64,8 kWh | 64,8 kWh
Motoreffekt | 272 hk / 200 kW) | 272 hk / 200 kW | 428 hk / 315 kW
Drejningsmoment | 343 Nm | 343 Nm | 543 Nm
Ladeeffekt (AC/DC) | 11 kW / 134 kW | 11/22 kW / 153 kW | 11/22 kW / 153 kW
Trækvægt | 1.000 kg | 1.400 kg | 1.600 kg
Pris fra | 274.000 kr. | 309.000 kr. | 381.000 kr.

* Forventet rækkevidde.

Ud over de tre udgaver, fås Volvo EX30 også i tre forskellige udstyrsniveauer; Core, Plus og Ultra. Standard Range fås dog kun i Core og Plus, mens Performance kun fås i Ultra.

Volvo EX30 har fået officielle rækkeviddetal