Prisfald på Volvo EX30 – og ny EX30 Cross Country version

Volvo har haft god succes med deres lille EX30, der appelerer til især byboer der har brug for en lille bil og måske folk der har brug for bil nummer 2. Nu falder prisen på Volvo EX30 så samtidig med, at Volvo sender en ny, mere eventyrlysten version på gaden i form af EX30 Cross Country.

Prisfaldet på de enkelte modeller varierer, men indstigningsmodellen, Single moter Standard Range, falder fra 265.100 kr. til 257.900 kr. Volvo har formentlig set flere andre konkurrenter sænke prisen på deres billigste modeller, og nu er det til at få elbiler ned i et prisleje omkring 150.000 kr. For nylig har Hyundai for eksempel sænket prisen på deres Inster til under 170.000 kr. Dermed ikke sagt, at de to biler er sammenlignelige, men i et marked der er ekstremt prisfølsomt er der et tydeligt, at der er et markant prispres – og det har Volvo altså også set.

Ny EX30 Cross Country

En ting er prisfald, noget andet er, at Volvo nu er klar med en helt ny model – en mere sporty og off-road agtig maskine der tydeligt er beregnet til det lidt yngre segment der gerne vil have bilen med på opdagelse. Det er mest designet der er ændret en smule, så der nu er beskyttende plastik flere steder på bilen – til at tage de sten der ellers ville lave ridser i lakken når man er på grusvejen. Undervognen er løftet med to centimeter, og affjedringen skulle være mærkbart forbedret.

EX30 Cross Country koster fra 365.900 kr. og udgør dermed også den nye top i produktserien.

Prisfald på Volvo EX30 – og ny EX30 Cross Country version